108 
altsaa indeholde alle de Ilter, med Undtagelse af Kali og Natron, 
som kunde have været tilstede i Opløsningen. Men det er ikke sik- 
kert, at de alkaliske Jordarter og Magnesia fældes fuldstændigt, 
navnligt ikke, nåar Phosphorsyre enten mangler eller er tilstede 
i ringe Mængde, og man maa derfor yderligere undersøge 
Vædsken, der kan filtreres fra dette Bundfald, med Hensyn til 
de alkaliske Jordarter og Magnesia. 
De Methoder, der anvendes til Undersøgelse af de 11 Stoffer, 
som kunne fældes af Svovlammonium, give ikke nogen absolut 
Adskillelse af disse Stoffer; de fremkomme i Undersøgelsens 
Gang i Reglen paa flere Steder, og nogle erholdes ikke engang 
adskilte, men opdages kun ved directe Reactioner. Det bliver 
saaledes temmelig vanskeligt ved den qvalitative Analyse, navn- 
lig for Begyndere, at danne sig noget klart Begreb om de 
nævnte Stoffers relative Mængde. 
Den foreløbige Adskillelse søger man ialmindelighed tilveie- 
bragt ved at benytte de tilstedeværende Stoffers ulige Opløselig- 
hedsforhold i Ammoniak og Natron; men nogen absolut Ad- 
skillelse kan ikke opnaaes ad denne Vei. 
Jeg har derfor forladt Anvendelsen af disse alkaliske Ad- 
skillelsesmidler og forsøgt at adskille Bestanddelene under Bi- 
beholdelsen af en suur Opløsning, og paa denne Maade er det 
lykkedes mig at komme til en Methode, ved hvilken Adskillelsen 
er saa at sige absolut, og som i de fleste Tilfælde langt hur- 
tigere og sikkrere fører til Maalet end de tidligere bekjendte. 
Den specielle Fremgangsmaade er nu følgende. 
Analysen begynder . som sædvanligt med Benyttelsen af 
Svovlbrinte som Fældningsmiddel for alle de Metaller, hvis 
Svovlforbindelser kunne fældes af en saltsuur Opløsning. Fil- 
tratet fra dette Bundfald kan da indeholde følgende basiske 
Ilter: Jernilte, Leerjord, Chromilte, Zinkilte, Nikkel- 
ilte, Kobaltilte, Manganilte, Baryt, Strontian, Kalk 
og Magnesia foruden Kali og Natron. 
